ट्रेनों की पोजिशन जानकर ही घर से निकलें यात्री, कई ट्रेनों का रूट बदला
रेल यात्री किसी भी परेशानी से बचने के लिए यात्रा के लिए निकलने से पहले अपने ट्रेन की स्थिति को देख लें।
नई दिल्ली: केंद्र सरकार के कृषि कानूनों के विरोध में आज किसान देशव्यापी रेल रोको अभियान चलाएंगे। किसानों के रेल रोको अभियान के मद्देनजर रेलवे ने कई ट्रेनों को डायवर्ट  किया है। रेल यात्री किसी भी परेशानी से बचने के लिए यात्रा के लिए निकलने से पहले अपने ट्रेन की स्थिति को देख लें। हालांकि सुरक्षा के मद्देनजर  रेलवे ने पंजाब, हरियाणा, उत्तर प्रदेश और पश्चिम बंगाल पर ध्यान केन्द्रित करने के साथ ही देशभर में रेलवे सुरक्षा विशेष बल (आरपीएसएफ) की 20 अतिरिक्त कंपनियां तैनात की है। संयुक्त किसान मोर्चा ने कृषि कानूनों को रद्द किये जाने की मांग को लेकर पिछले सप्ताह ‘रेल रोको’ अभियान का ऐलान किया था।पढ़ें:- यात्रीगण ध्यान दें! स्पेशल ट्रेन की बदल गई है टाइमिंग, स्टेशन पहुंचने से पहले रहें अपडेटसंयुक्त किसान मोर्चा ने कहा था कि देशभर में दोपहर 12 बजे से शाम चार बजे तक रेलों की आवाजाही को रोका जायेगा। उत्तरी रेलवे के सूत्रों ने कहा कि वे उम्मीद कर रहे हैं कि 'रेल रोको' आंदोलन पंजाब, हरियाणा और पश्चिमी उत्तर प्रदेश में केंद्रित होगा। वेस्टर्न रेलवे ने कुछ ट्रेनों को डायवर्ट किया है। इस संबंध में एक सूचना भी जारी की गई है। Image Source : TWITTERरेल रोको: ट्रेनों की पोजिशन जानकर ही घर से निकलें यात्री, कई ट्रेनों का रूट बदलावेस्टर्न रेलवे ने इन ट्रेनों का रूट बदलारोल रोको कार्यक्रम के दौरान शांति बनाए रखने की अपीलसंयुक्त किसान मोर्चा ने प्रदर्शनकारियों से रोल रोको कार्यक्रम के दौरान शांति बनाए रखने की अपील की है। केंद्रीय कृषि कानून के विरोध में चल रहे किसानों के आंदोलन के तहत मोर्चा की तरफ से आज दोपहर 12 से 4 बजे तक देशभर में रेल रोको कार्यक्रम किया जा रहा है। देश की राजधानी दिल्ली की सीमाओं पर 26 नवंबर 2020 से डेरा डाले किसानों की अगुवाई करने वाले संगठनों का संघ संयुक्त मोर्चा के नेता डॉ. दर्शनपाल ने बुधवार को एक बयान में कहा, "18 फरवरी को देशभर में रोल रोको कार्यक्रम में सभी से शांतिपूर्ण प्रदर्शन की अपील की जाती है। दोपहर 12 से 4 बजे तक रेल रोकने का कार्यक्रम है जिसमें देशभर से समर्थन की उम्मीद है।"पढ़ें:- गाजीपुर बॉर्डर पर किसानों ने बनाई आंदोलन की नई रणनीति, अब करेंगे यह कामपढ़ें:- किसान आंदोलन: सिंघु बॉर्डर पर प्रदर्शनकारी ने किया दिल्ली पुलिस की टीम पर हमला, बाल-बाल बची SHO की जान